CELEX: 32013R0318
Language: et
Date: 2013-04-08 00:00:00
Title: Komisjoni määrus (EL) nr 318/2013, 8. aprill 2013 , millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018  EMPs kohaldatav tekst

9.4.2013   
            
            
               ET
            
            
               Euroopa Liidu Teataja
            
            
               L 99/11
            
         KOMISJONI MÄÄRUS (EL) nr 318/2013,
   8. aprill 2013,
   millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2016–2018
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (1) eriti selle artikli 4 lõiget 2,
   ning arvestades järgmist:
   
               (1)
            
            
               Vastavalt määrusele (EÜ) nr 577/98 tuleb kindlaks määrata lisaküsimustike programmi üksikasjad aastateks 2016–2018.
            
         
               (2)
            
            
               Strateegia „Euroopa 2020” ning selle juhtalgatus „Noorte liikuvus” nõuavad täiendavat teavet noorte olukorra kohta tööturul. Komisjoni 2011. aasta teatises „Noortele pakutavate võimaluste algatus” (2) soovitati Euroopa tasandi meetmeid mitmetes esimese töökoha saamisega seotud prioriteetsetes valdkondades.
            
         
               (3)
            
            
               Tuginedes teatisele „Small Business Act” (3) julgustas komisjon tööhõive paketi hulka kuuluva 2012. aasta teatisega „Töövõimalusterohke majanduse taastumine” (4) looma uusi töökohti, edendades ja toetades füüsilisest isikust ettevõtjana töötamist.
            
         
               (4)
            
            
               Naiste ja meeste võrdõiguslikkuse strateegia aastateks 2010–2015 (5) sisaldab meetmeid töö ja pereelu kokkusobitamiseks, et saavutada naiste ja meeste võrdne majanduslik sõltumatus.
            
         
               (5)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga võetakse vastu lisas sätestatud tööjõu valikvaatluse lisaküsimustike programm aastateks 2016–2018.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 77, 14.3.1998, lk 3.
   
      (2)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Noortele pakutavate võimaluste algatus”, vastu võetud 20.12.2011 – KOM(2011) 933.
   
      (3)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „„Kõigepealt mõtle väikestele” – Euroopa väikeettevõtlusalgatus „Small Business Act””, vastu võetud 25.6.2008 – KOM(2008) 394 (lõplik).
   
      (4)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Töövõimalusterohke majanduse taastumine”, vastu võetud 18.4.2012 – COM(2012) 173.
   
      (5)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Naiste ja meeste võrdõiguslikkuse strateegia 2010–2015”, vastu võetud 21.9.2010 – KOM(2010) 491.
   
      LISA
      
         TÖÖJÕU VALIKVAATLUS
      
      
         Mitmeaastane lisaküsimustike programm
      
      1.   NOORED TÖÖTURUL
      Muutujate nimekiri: määratakse kindlaks enne 2014. aasta detsembrit.
      Vaatlusperiood: 2016. Liikmesriigid võivad esitada andmed 52 nädala kohta või üksnes aasta teise kvartali kohta.
      Hõlmatud liikmesriigid ja piirkonnad: kõik.
      Valim: lisaküsimustike valim peab vastama komisjoni määruse (EÜ) nr 377/2008 (1) I lisa punktis 4 sätestatud nõuetele, st valim, mida kasutatakse lisaküsimustikega teabe kogumisel, peab andma teavet ka struktuuriliste muutujate kohta.
      Tulemuste edastamine: enne 31. märtsi 2017.
      2.   FÜÜSILISEST ISIKUST ETTEVÕTJA
      Muutujate nimekiri: määratakse kindlaks enne 2015. aasta detsembrit.
      Vaatlusperiood: 2017. Liikmesriigid võivad esitada andmed 52 nädala kohta või üksnes aasta teise kvartali kohta.
      Hõlmatud liikmesriigid ja piirkonnad: kõik.
      Valim: lisaküsimustike valim peab vastama määruse (EÜ) nr 377/2008 I lisa punktis 4 sätestatud nõuetele, st valim, mida kasutatakse lisaküsimustikega teabe kogumisel, peab andma teavet ka struktuuriliste muutujate kohta.
      Tulemuste edastamine: enne 31. märtsi 2018.
      3.   TÖÖ JA PEREELU KOKKUSOBITAMINE
      Muutujate nimekiri: määratakse kindlaks enne 2016. aasta detsembrit.
      Vaatlusperiood: 2018. Liikmesriigid võivad esitada andmed 52 nädala kohta või üksnes aasta teise kvartali kohta.
      Hõlmatud liikmesriigid ja piirkonnad: kõik.
      Valim: lisaküsimustike valim peab vastama määruse (EÜ) nr 377/2008 I lisa punktis 4 sätestatud nõuetele, st valim, mida kasutatakse lisaküsimustikega teabe kogumisel, peab andma teavet ka struktuuriliste muutujate kohta.
      Tulemuste edastamine: enne 31. märtsi 2019.
      
         (1)  ELT L 114, 26.4.2008, lk 57.